Kasper Bøgelund og anfører Kjetil Wæhler vender tilbage for AaB, der er ubesejret i fire kampe på stribe. AaB's cheftræner Kent Nielsen ser frem til endnu et opgør på Energi Nord Arena. - Vi leverede i lørdags en fin første halvleg, hvor vi holdt Esbjerg væk fra chancer, samtidig med at vi selv kreerede fremad banen, siger han i en pressemeddelelse. - Nu skal vi forsøge at holde takterne i begge halvlege, og i princippet skal vi finde samme recept som i lørdags, selvom pokalfodbold altid bringer sin egen udvikling i kampene, siger Kent Nielsen. - Vi har fuld fokus på at vinde kampen og vil bringe alle de ressourcer, vi har til rådighed for at nå frem til forårets semifinaler, fastslår Kent Nielsen, der har udtaget følgende trup: 1 Karim Zaza, 3 Kjetil Wæhler, 5 Kenneth Emil Petersen, 6 Louay Chanko, 8 Rasmus Würtz, 9 Dickson Nwakaeme, 10 Jeppe Curth, 14 Jones Kusi-Asare, 15 Dennis Marshall, 16 Kasper Bøgelund, 20 Henrik Dalsgaard, 22 Nicolai Larsen, 24 Jens-Kristian Sørensen, 27 Patrick Kristensen, 29 Nicklas Helenius, 30 Mathias Wichmann, 32 Ronnie Schwartz og 36 Daniel Christensen. På skadeslisten har AaB Lasse Nielsen, Daniel Fredheim Holm, Chris Rolfe, Marcus Tracy og Jakob Ahlmann.

Opsummering:
En skadet Rasmus Würtz udgik af lørdagens Superliga-kamp mod Esbjerg og er tvivlsom, når netop Esbjerg er modstanderen tirsdag aften i pokalkvartfinalen i Ekstra Bladet Cup.